ŠIAULIŲ MIESTO SAVIVALDYBĖS ADMINISTRACIJOS
VIEŠŲJŲ INVESTICIJŲ SKYRIUS



2025 m. rugpjūčio 5 d.
Šiauliai


Sprendimo tikslas – numatyti Savivaldybės skiriamas lėšas projekto „Tiltas į lyderystę“ (toliau – Projektas) įgyvendinimui ir įgalioti Administracijos direktorių pasirašyti biudžeto lėšų naudojimo sutartį.  

Tarybos sprendimas parengtas vadovaujantis:
.	Lietuvos Respublikos vidaus reikalų ministro 2025 m. birželio 3 d. įsakymu Nr. 1V-383 „Dėl finansavimo skyrimo projektams, pateiktiems pagal 2022–2030 metų plėtros programos valdytojos Lietuvos Respublikos vidaus reikalų ministerijos viešojo valdymo plėtros programos pažangos priemonę Nr. 01-004-08-04-01 „Didinti visuomenės įsitraukimą į vietos problemų sprendimą“;
.	  Šiaulių miesto savivaldybės tarybos 2023 m. rugsėjo 7 d. sprendimu Nr. T-387 „Dėl pritarimo 2022–2029 m. Šiaulių miesto vietos plėtros strategijos projektui“. 


Naujos teisinio reguliavimo nuostatos nenumatomos.

2025 m. rugpjūčio 1 d. VšĮ Žmogiškųjų išteklių stebėsenos ir plėtros biuras pateikė raštą Nr. S-279 „Dėl prisidėjimo įgyvendinant Šiaulių miesto 2022–2029 m. vietos plėtros strategiją“, kuriuo prašoma skirti bendrojo finansavimo lėšas. Projekto finansavimo sutartyje  numatytas Šiaulių miesto savivaldybės prisidėjimas 4 864,87 eurai. 
Bendra Projekto vertė 70 379,03  eurai. Iš jų 59 999,99 eurų Europos Sąjungos ir valstybės biudžeto lėšos; 5 514,17 eurai privačios lėšos; 4 864,87 eurus prašoma finansuoti Savivaldybės biudžeto lėšomis. 
Pareiškėjas: VšĮ Žmogiškųjų išteklių stebėsenos ir plėtros biuras. 
Projekto partneris:  VšĮ Edukaciniai projektai. 
Projekto tikslinė grupė: 16–29 m. mažiau galimybių turintys jaunuoliai, patiriantys socialinę atskirtį. 

Projekto tikslas: mažinti jaunimo nedarbą, gerinant jų profesinį pasirengimą, skatinant socialinę įtrauktį ir užtikrinant inovatyvias neformaliojo mokymo priemones bei pagalbos darbo rinkoje prieinamumą visiems jaunuoliams, nepriklausomai nuo jų socialinės padėties.
Projekto metu vykdomos veiklos: 
I.	Bendruomenės inicijuojamos veiklos, skirtos gyventojų esamai socialinei atskirčiai mažinti (45 asmenys): Jauni žmonės informuojami socialinių paslaugų, sveikatos priežiūros ir kitais klausimais, tarpininkaujama tvarkant dokumentus viešosiose institucijose ir gaunant paslaugas. Projekto socialinis darbuotojas veiklos vykdymo metu sieks stiprinti jaunus žmones ir įgalinti juos gauti socialines paslaugas, taip pat ugdys savarankiškumo, bendravimo įgūdžius.
.	Bedarbių ir ekonomiškai neaktyvių asmenų užimtumui didinti skirtų iniciatyvų įgyvendinimas, siekiant pagerinti šių asmenų padėtį darbo rinkoje (45 asmenys): tikslinės grupės atstovai dalyvaus mokymuose, kurių metu jaunuoliai įgis paklausius darbo rinkoje įgūdžius, tokius kaip skaitmeninė rinkodara, dirbtinio intelekto taikymas, komunikacija, kritinis mąstymas, verslumas, laiko planavimas, konfliktų sprendimas ir kt. Projektas suteiks jaunuoliams personalizuotas konsultacijas, padėsiančias jiems susikurti karjeros planą, pasiruošti darbo pokalbiams, sudaryti gyvenimo aprašymus (CV). Be to, jaunuoliai galės dalyvauti praktinėse darbo šešėliavimo iniciatyvose, savanoriškai vykdyti realias įstaigoms reikalingas užduotis, kurios suteiks realią darbo patirtį.
.	Savanoriškos veiklos skatinimas, atlikimo organizavimas ir savanorių mokymas (10 asmenų): veiklų metu, projekto veiklų specialistas organizuos ir konsultuos savanorių komandą, kuri prisidės organizuojant viso projekto veiklas – savanoriaus mokymų, dirbtuvių, patyriminių mokymosi veiklų metu. Savanoriams bus organizuojami mokymai ir veiklos skirtos savanorystės pasiruošimui. 
Projekto įgyvendinimo laikotarpis nuo 2025-07-31 iki 2028-07-31. 
Projekto veiklos įgyvendinamos pagal Šiaulių miesto 2022 – 2029 m. vietos plėtros strategijos veiksmą Nr. 1.1.1 „Taikyti prevencines, integruotas priemones socialinę atskirtį patiriantiems asmenims“. 

Priėmus sprendimą, Savivaldybės teisės aktai nekeičiami ir nenaikinami.

Nereikalinga. 

Numatoma, kad Projektui įgyvendinti iš savivaldybės biudžeto 2025-2027 metais reikės 4 864,87 eurų. 
2025-2027 m. strateginiame veiklos plane lėšos yra numatytos priemonėje „Dalyvauti rengiant ir įgyvendinant Šiaulių vietos veiklos grupės strategiją“ (01-02-03)

Netaikoma.
Sprendimo projekto  parengė Šiaulių miesto savivaldybės administracijos Viešųjų investicijų skyrius. Tiesioginis rengėjas – Asta Berginienė, tel. +370 41 383 423.

Teisinio reguliavimo poveikio vertinimas neatliekamas.



Skyriaus vedėja                                                                                                             Ieva Džiaugienė
